En marzo de 1830, seis meses antes d'a naixencia d'Isabel II, o rei publica a Pragmatica Sanción de Carlos IV aprebada por as Cortz de 1789, que deixaba sin efecto o Reglamento de 10 de mayo de 1713 que excluiba a succesión femenina a o trono dica acotolar a descendencia masculina de Felipe V. Se restabliba asinas o dreito succesorio tradicional castellán, replegau en Las Partidas, seguntes o qual podeban accedir a o trono as fillas d'o rei difunto en caso de morir o monarca sin fillos varons.